  Виталий Пронин Гажано лыдӟисьёс, «Гурт адями-2017» конкурсэ адӟем карымон адямиосты ӵектонэз йылпумъяськом. Табере ялӥськомы вожвылъяськонлэсь 2-тӥ люкетсэ - куара сётон.Конкурсэ пыриськись адями понна дурбасьтыны луэ пӧртэм амалъёсъя: кельшымон мурт понна дурбасьтӥсьёслэн кинюртэмъёсынызы списокез udmdunne@yandex.ru электрон почтае яке (3412) 73-33-42 факс пыр келяны быгатӥськоды, озьы ик гожтэтэн ыстыны «Удмурт дунне» газетлэн редакцияз: 426008, Ижкар, К. Маркс урам, 274-тӥ юрт. Та сяна, матысь дыре куара сётон усьтэмын луоз «Удмурт дуннелэн» сайтаз,  «ВКонтакте», «Facebook», «Одноклассники» вотэсбамъёсаз. Списокъёсысь но вотэсбамъёсысь куараос огазеямын луозы. Дурбасьтон кыстӥськоз толэзь ӵоже, 12-тӥ февралёзь. Бӧрысь газетын яломы вожвылъяськонлы йылпумъянъёсты. Конкурслэн ортчемез сярысь юалляськыны луоз (3412) 73-33-42, 8-951-195-37-65 телефон номеръёсъя.Дурбасьтыны быгатӥсь-коды таӵе муртъёс понна:«Устоез кивалтӥсь» номинация - Пётр Петров - Кияса ёросысь Вуж Салья гуртысь ужбергатӥсь;Виктор Лебедев - Алнаш ёросысь Туймыйылысь «Прогресс» хозяйстволэн кивалтӥсез;Николай Михайлов - Алнаш ёросысь Улын Сыръезьысь «Писеевское» хозяйстволэн кивалтӥсез.«Выжыоссэ утись»  номинация- Галина Веселкова - Сьӧлталась «Калмез гуръёс» ансамбльысь кырӟась;Валерий Баймурзин - Пичи Пурга ёросысь Аксакшур гуртысь шаерчи, дышетӥсь;Евдокия Ильиных - Сюмси ёросысь Тукан гуртысь удмуртлыкез азинтӥсь;Владимир Дмитриев - Можга ёросысь Комак гуртысь шаерчи, дышетӥсь.«Ӟеч сюлэм» номинация - Василий Морозов - Вавож ёросысь «Колос» хозяйствоысь механизатор;Эдуард Крестьянинов - Сьӧлта ёросысь Зямай гуртысь ужбергатӥсь;Людмила Баранова - Пичи Пурга ёросысь Аксакшур гуртысь нылпи садын ужась;Валентина Осипова - Кияса ёросысь Вуж Салья гуртысь дышетӥсь;Сергей Крутихин - Можга ёросысь Бадӟым Уча гуртысь лулчеберетъя юртэн кивалтӥсь;Лариса Шиляева - Балезино ёросысь Дядьпи черкогуртысь лулчеберетъя юртэн кивалтӥсь [poll id="17"][poll id="18"][poll id="19"]  